ร่อนตะแกรงหุ้นน่าลงทุนเดือนตุลาคม
ก้าวเข้าสู่เดือนตุลาคมมีหลายปัจจัยต้องติดตามอย่างต่อเนื่อง "ข่าวหุ้นธุรกิจ" เสนอข้อมูลหุ้นตัวอย่างด้วยปัจจัยบวกสนับสนุน ซึ่งถือว่ายังน่าลงทุนในช่วงนี้
ก้าวเข้าสู่เดือนตุลาคมมีหลายปัจจัยต้องติดตามอย่างต่อเนื่อง "ข่าวหุ้นธุรกิจ" เสนอข้อมูลหุ้นตัวอย่างด้วยปัจจัยบวกสนับสนุน ซึ่งถือว่ายังน่าลงทุนในช่วงนี้
4 ต.ค. 2562

เส้นทางนักลงทุน
ก้าวเข้าสู่เดือนตุลาคม ! ยังมีหลายปัจจัยต้องติดตามอย่างต่อเนื่อง… 
สำหรับต้นเดือนมีประเด็นสงครามการค้าจะมีบทบาทสูงสุด โดยแนะติดตามผลการเจรจาในวันที่ 10-11 ตุลาคม ว่าจะสามารถหาข้อตกลงได้ก่อนคำขู่ของโดนัลด์ ทรัมป์ ที่เตรียมปรับขึ้นภาษีสินค้านำเข้าจากจีนวงเงิน 2.5 แสนล้านเหรียญจาก 25% ขึ้นสู่ 30% ได้ทันวันที่ 15 ต.ค.นี้หรือไม่!?
ส่วนช่วงกลางเดือน หุ้นรายตัวจะผันผวนตามทิศทางผลการดำเนินงานไตรมาส 3/2562 โดยกลุ่มแรกที่จะรายงาน คือ กลุ่มธนาคารพาณิชย์ ซึ่งคาดจะไม่สดใสเท่าไรนัก
และในปลายเดือน จะย้อนกลับมาเรื่องประเด็น Brexit อีกครั้ง ว่าจะมีบทสรุปอย่างไรก่อนเส้นตาย 30 ตุลาคม
จากไทม์ไลน์ข้างต้น พบว่า ทางบล.เมย์แบงก์ กิมเอ็ง มองว่า…ประเด็นเจรจาสงครามการค้าจะมีผลต่อ sentiment ในการลงทุนสูงสุด เพราะประเด็นที่เหลือได้สะท้อนในราคาหุ้นพอควรแล้ว
ขณะที่การประชุมธนาคารกลางที่ควรติดตามมี ECB ในวันที่ 24 ต.ค. 2562, FOMC Meeting 29-30 ต.ค. 2562 และ BOJ Meeting 30-31 ต.ค. 2562
พร้อมกับมีการประเมินในช่วงสัปดาห์แรกของเดือน มองภาพรวมดัชนี SET ยังคงแกว่งตัวในกรอบ 1,620-1,665 จุด
รวมไปถึงมีหุ้นแนะนำ โดยสามารถทยอยลงทุนในช่วงเดือนตุลาคมนี้ได้ อาทิ AOT, TU, TOP, STEC, BDMS, CHG, GPSC, TCAP เป็นต้น
นอกเหนือจากหุ้นข้างต้นน่าลงทุนแล้ว…ด้วยกรณีสถานการณ์ตลาดหุ้นยังมีเรื่องต้องจับตาหลาย ๆ ประเด็นในช่วงเดือนตุลาคมนี้อย่างเป็นระยะ ๆ ทั้งนี้กลุ่มหุ้นที่คาดว่ายังน่าเก็งกำไรเนื่องจากมีปัจจัยบวก ได้แก่
จากหุ้นตัวอย่างที่นำเสนอเป็นการร่อนตะแกรงด้วยปัจจัยบวกสนับสนุน ซึ่งถือว่ายังน่าลงทุนต่อเนื่องในช่วงเดือนตุลาคมนี้ 